Evaluarea Națională din 2020: Deși școala online a fost o provocare, 839 de elevi au avut medii de 10.
Crina este un exemplu pentru fratele ei mai mare, care a susţinut BAC-ul. Miruna spune că şcoala online a ajutat-o mai mult decât orele de la clasă. Avem de două ori mai multe medii de zece faţă de ultimii 6 ani. La nivel naţional, 839 de elevi au obţinut media 10 la Evaluarea Naţională.
Crina s-a pregătit de examene alături de fratele ei mai mare – Dan, care a susţinut şi el zilele acestea BAC-ul.Au împărţit la trei tableta şi laptopul pe perioda cursurilor online, pentru că mai au un frate în clasa a III-a, care a învăţat şi el de acasă.Nu a fost simplu, mi-a mărturisit mama Crinei, dar efortul a dat rezultatele dorite. Dacă Crina a fost surprinsă când şi-a văzut rezultatele, Miruna, o elevă din Iaşi, era convinsă că va lua doar note de 10."Deși profesorii mă consideră o elevă bună, nu se aștepta nimeni să iau zece", a mărturisit Crina Dima, elevă la Colegiul Național "I.L.Caragiale".Reporter: Este şi fratele tău un elev de 10?Crina: Da, dacă se străduieşte.Reporter: Cine e mai deştept în familia voastră?Crina: Nu ştiu, pot să compar notele de la examen şi aş zice că eu.Reporter: Şi dacă te aude fratele, ce o să zică?Crina: O să se supere."În timpul carantinei, cât am învăţat acasă mi-a fost mai uşor să repet pentru examen deoarece am avut mai mult timp fiindcă nu trebuia să mă deplasez până la şcoală. Plus că lipseau pauzele între ore", a spus Miruna, elevă la Colegiul Naţional Iaşi."Emoţiile au fost fantastice. Inima mea a fost de două ori mai mare ca deobicei", a mărturist Lucian, tatăl Mirunei.